Meta jaqleb Mejju U terġa' tiġi s-sħana, U tgħib kull ħajta ħdura Minn wiċċ l-għelieqi tagħna, U ħbiebi ilkoll jittajru Mal-Ivant u mal-punent, Żewġ ħbieb jiġu jarawni … U jġibu l-istrument. Jafu li ta' qalbi Il-mużka ħi ġebla ċavi Notturno … ġiga mqanqla … Jew sarabanda gravi. Jafu kemm mill-mużka Dejjem jien mixtieq; Għalhekk jiġu jżuruni … Il-grillu u l-werżieq. Inħobbhom għax tant umli … U xbajt min-nies kburin Li jaduraw lil Ego U jxejnu lil xulxin. Jinsew li d-dinja dħaħen U ħolma il-bnedmin. Tiftaħ l-għodwa mħeġġa. Titla' x-xemx bikrija; Meta tixxotta n-nida Tibda l-melodija. Għall-ewwel noti mrażżna Bħal noti tal-vjolin Meta jilehġu fir-rabta Iebsa tas-sordin. Imbagħad bħad-dawl li jiftaħ U jferrex tiwi ta' mant Hekk tiftaħ l-armonja Il-qalba mistura tal-kant. Il-garr gemgumi, issa, Jiżżewwaq biż-żarżir; B'żina jitmelles mas-sħana Bħal ġisem mal-ħarir. Kultant l-għanja titlajja, Titmewwet, bla ħeġġa, għajjiera; Tibda tnin, titniegħes Bħal tfajjel ġo benniena. Tinżel, tinżel, tinżel, Bħal berqa f'daqqa tmut; Jimla l-kwiet is-sema il-wied, l-għoljiet, il-bjut. Taqa' ħemda tqila … Tinħass żiffa bis-serqa … Ix-xemx b'mewġa li tikwi Tħaddan is-skiet bil-ħerqa. F'daqqa tofroq il-ħemda Nota rqiqa, mistħija, Tfittex donnha għamja It-triq tal-melodija. Toktor u tissaħħaħ Bil-mod il-mod tiżdied, U toħnoq ġewwa għafsitha Ġonna, bjut u wied. Issa bħal eku ħelu Li ġej mill-bogħod 'il-bogħod; Jinfixel qalb il-friegħi, Imewweġ u jirtogħod, IL-MALTI Issa bħal Isien ta' xrara Li tkebbes in-nirien, Ħafifa donnha żiemel, Tqabbad kullimkien. Bħal korda tal-musrana Issa tibki ħlewwa; Issa tromba ram Tibda żżarżar sewwa. Wara din id-daħla Jibda il-kunċert, Mexxej bħal Tescanini Għaqli u espert. Mewġa wara mewġa Tisserdak u terġa' ddub; Issa mitlufa fil-fondoq Tissarġan fil-ħarrub. Mija donnhom wieħed U wieħed donnu mija, U hekk tinbena b'għaqal U b'reqqa l-armonija. U fl-arti tad-daqqaqa Ma hemmx tberfil, tħanxir; Ma hemmx nota sgarrata …. Kollox b'għaqal kbir. U hekk mill-ftuħ tal-għodwa Mogħnija sħana u dija Sakemm ix-xemx tinqaleb Lejn l-għarb kull filgħaxija. Tissokta din il-għanja Tiġi u terġa' tmur, Tixxotta f'daqqa waħda , U f'daqqa waħda tfur. Tieklu jew tinħabbu7 X'inhu l-għan ta' l-għanja Li ġewwa qalbkom trabbu2 Hawn min ifaħħrek, nemla, Jistmerrek, ja werżieq; Ja nemla, lil x'tajtni Bix-xogħol tiegħek utiq2 Taħdem, dejjem taħdem, U frott ix-xogħol geddist; Dejjem int biss ġidek U dak li jaqbel qist. Ma' dawk li m'humiex ġensek Xejn ma qassamt qatt, La għana u l-anqas għasel … Qatt ma ferraħt lil ħadd. U int, werżieq hekk umli, Moħbi qalb il-friegħi, Dejjem fittixt imħabbtek U mħabbtek qsamtha miegħi. Mhux biss fil-jum ġejjieni Tax-xitwa iebsa ħsibt; L-hena ta' llum u l-għożża U r-rabta tagħhom sibt. L-imgħoddi u għada mhux tagħna, Għax tagħna hu biss illum; Illum isir għada il-bieraħ U għada ta' llum isir jum; U dak li bnejna il-bieraħ Għada jiġi mirdum. IL-MALTI Il-garr ftit żorr tan-naħal Fix-xogħol dejjem mitluf; Il-kunċert tar-rwieżaq Li jsaltan ma' tul is-sjuf; L-għana ċapċipa tal-bilbla Tixkatta fil-jiem imdawlin; Gelgul ta' nar u għasel fur mill-kanarin. Il-fewġa fwieħa tal-ġiżi, Tal-ward u ġiżimin, Ta' l-ispiga, tal-ħabaq, tal-plejju Ħannieqa ta' balzmu fin Kollox kollox tifkira Ta' sjuf safja, mberkin. U meta bil-lejl il-qamar Fis-sema waħdu jbaħħar, Jifrex il-mant tad-dija U kull ma jara jsaħħar. Bħal eremita l-grillu lissen talb mal-lejl, Waħdu, waħdu waħdu … Iqassad l-għasar bil-kejl. Xi kelb jinstema' jinbaħ … Serduk xi ftit inkwiet… Minn knisja jaslu t-tokki Tas-siegħa ta' l-imwiet. U meta l-Pater Noster Jidwi fuq ir-riħ, Imbagħad ħabibi l-grillu Jinsatar fil-mistrieħ. Inħares lejn is-sema Miżgħud kwiekeb, galassi .., Il-moħħ u s-sensi msieħba Mistagħġba jibqgħu ċassi. 'O għaxqa tan-Natura: Ma titfissirx bil-kliem. Quddiemha nibqa' mbikkem Mgħarrar f'baħar ta' sliem. U int, daqsxejn ta' grillu, B'nota fqajra, mbikkija, Għaliex tislitli qalbi U tfisser tant għaljia2 Għaliex fit-tiġrib tal-ħajja Donnok tissieħeb miegħi Għax l-għanja fqajra tiegħek Donnha l-għanja tiegħiŻ 'Il-bogħod 'l-bogħod mill-folla Weħidna inkantaw Ix-xhud: id-dlam u l-qamar li wens lil qalbna taw. L-għana tagħna jgħaddi Kif tgħaddi żiffa riħ; Mal-lejl titfarraġ qalbna U maż-żerniq tinsieh. GĦANJA. Dwejjaq, dwejjaq, dwejjaq, Dwejjaq kullimkien: Niżlet mimlija dwejjaq Il-keffa tal-miżien. ltfa' fil-keffa l-oħra Tbissima waħda biss; Igħibu d-dwejjaq kollha IL-MALTI Waħdi, waħdi, waħdi Bħal kewbet is-safar Meta Orione Jitħaxxen u jindafar. Tiegħek, tiegħek, tiegħek Jilma il-ħsieb f'għajnejja: Kont waħdi, waħdi, waħdi U issa nħossok ħdejja. Ngħanni jien bħall-grillu Meta jgħanni waħdu: Ma hemmx minn jiggustah U l-anqas min iċaħħdu. U ngħanni mhux biex nogħġob Jew nikseb xi tifħir: F'dinja hemm biss widna Li tagħha nsir ilsir. Meta tasal is-siegħa li nkun iċ-ċimiteru U ġismi isir. trab U t-trab isir misteru, Li tkunu ġirien tiegħi, Għannuli din il-għanja U ftit issieħbu miegħi. Għaliex nixtieq li l-għanja Titgħanna mill-fqajrin, Ħallu s-serduk jgħanni Il-glorja tal-kburin. Dawn il-kelmtejn jaf Alla biss x'ifissru U qalb mifluġa li dieqa tqila tross: ''Hares lejn wiċċi: Stajt-Kont jisimni jiena, jisimni wkoll: Qatt-qatt… Tard wisq…Adios